ddrg/super_eurlex huggingface dataset:
Oficiālais Vēstnesis L 106 , 21/04/1982 Lpp. 0018 - 0019

Speciālizdevums somu valodā: Nodaļa 13 Sējums 12 Lpp. 0003

Speciālizdevums spāņu valodā: Nodaļa 13 Sējums 12 Lpp. 0116

Speciālizdevums zviedru valodā: Nodaļa 13 Sējums 12 Lpp. 0003

Speciālizdevums portugāļu valodā Nodaļa 13 Sējums 12 Lpp. 0116



Komisijas Direktīva (1982. gada 25. marts), ar ko ceturto reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu (82/232/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Direktīvu 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kurā jaunākie grozījumi izdarīti ar Direktīvu 79/831/EEK [2], un jo īpaši tās 19., 20. un 21. pantu, tā kā Dānija ir lūgusi ieviest izmaiņas hidrazīna šķīdumu marķēšanā un attiecīgi informējusi Komisiju saskaņā ar Direktīvas 67/548/EEK 23. pantu; tā kā Komiteja, kas atbild par pielāgošanu tehnikas attīstībai, pamatojoties uz pieejamiem datiem, uzskata, ka dažas klasifikācijas un marķēšanas izmaiņas ir pamatotas; tā kā minētā komiteja atzīst, ka kancerogenitātes pētījumi vēl turpinās un ka tādēļ pēc minēto pētījumu pabeigšanas var rasties vajadzība no jauna pārskatīt direktīvā paredzētos pasākumus; tā kā šajā direktīvā paredzētie pasākumi ir saskaņā ar atzinumu, ko sniegusi Komiteja, kas atbild par to, kā tehnikas attīstībai pielāgot direktīvas par tehnisko šķēršļu novēršanu bīstamu vielu un preparātu tirdzniecībā, IR PIEŅĒMUSI ŠO DIREKTĪVU. 1. pants Direktīvas 67/548/EEK I pielikumā ("Bīstamu vielu saraksts") izdara šādus grozījumus: Nr. 007-008-01-0: | Vielas apzīmējumu un klasifikāciju aizstāj ar šādu tekstu: | +++++ TIFF +++++ Hydrazinopløsning … % Hydrazinlösung … % Διάλυμα υδραζίνης … % Hydrazine solution … % Hydrazine en solution … % Idrazina soluzione … % Hydrazine oplossing … % +++++ TIFF +++++ 2. pants Dalībvalstis līdz 1982. gada 31. decembrim pieņem un publicē vajadzīgos noteikumus, lai izpildītu šīs direktīvas prasības, un tūlīt par to informē Komisiju. Šos noteikumus dalībvalstis piemēro no 1983. gada 1. jūlija. 3. pants Šī direktīva ir adresēta dalībvalstīm. Briselē, 1982. gada 25. martā Komisijas vārdā – Komisijas loceklis Karl-Heinz Narjes [1] OV 196, 16.8.1967., 1. lpp. [2] OV L 259, 15.10.1979., 10. lpp. --------------------------------------------------
Oficiālais Vēstnesis L 131 , 18/05/1981 Lpp. 0004 - 0005

Speciālizdevums somu valodā: Nodaļa 13 Sējums 11 Lpp. 0116

Speciālizdevums spāņu valodā: Nodaļa 13 Sējums 11 Lpp. 0177

Speciālizdevums zviedru valodā: Nodaļa 13 Sējums 11 Lpp. 0116

Speciālizdevums portugāļu valodā Nodaļa 13 Sējums 11 Lpp. 0177



Komisijas Direktīva (1981. gada 13. aprīlis), ar kuru groza Direktīvu 79/490/EEK, ar ko tehnikas attīstībai pielāgo Padomes Direktīvu 70/221/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju šķidrās degvielas tvertnēm un pakaļējām drošības konstrukcijām (81/333/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Direktīvu 80/1267/EEK [2], un jo īpaši tās 13. pantu, ņemot vērā Padomes Direktīvu 70/221/EEK (1970. gada 20. marts) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju šķidrās degvielas tvertnēm un pakaļējām drošības konstrukcijām [3], kurā jaunākie grozījumi izdarīti ar Direktīvu 79/490/EEK [4], un jo īpaši tās 3. pantu, tā kā pieredze rāda, ka Direktīvas 79/490/EEK pielikuma II.5.2. punkta pašreizējais formulējums attiecībā uz M1, M2, M3, N1, O1 un O2 kategoriju transportlīdzekļu pakaļējo apakšā pabraukšanas aizsardzību ir diezgan neskaidrs attiecībā uz platumu, attiecībā uz kuru jāievēro prasība kā tāda; tā kā tas var radīt dažādu standartizācijas dienestu atšķirīgas prasības attiecībā uz M1 kategorijas transportlīdzekļu ārējiem izvirzījumiem pretrunā Padomes Direktīvai 74/483/EEK [5] un arī tehniskus šķēršļus tirdzniecībā, IR PIEŅĒMUSI ŠO DIREKTĪVU. 1. pants Ar šo Direktīvu 79/490/EEK groza šādi: Pielikuma II.5.2. punkta tekstu aizstāj ar šādu tekstu: "II.5.2. Uzskata, ka visi M1, M2, M3, N1, O1 un O2 kategorijas transportlīdzekļi (kategorijas atbilstīgi starptautiskajai klasifikācijai ir noteiktas Padomes Direktīvas 70/156/EEK I pielikuma b) piezīmē) atbilst II.5.1. punkta nosacījumiem: - ja tie atbilst nosacījumiem, kas izklāstīti II.5.3. punktā, vai - ja nenoslogota transportlīdzekļa pakaļējās daļas klīrenss nepārsniedz 55 cm pār platumu, kas katrā pusē nav īsāks par pakaļējo asi vairāk kā 10 cm (izņemot riepu izliekumu pie pašas zemes). Ja ir vairākas pakaļējās asis, tad par atskaites platumu ņem platāko. Šī prasība jāievēro vismaz kontūrā, kura attālums no transportlīdzekļa aizmugures nepārsniedz 45 cm." 2. pants Līdz 1981. gada 1. oktobrim dalībvalstīs stājas spēkā noteikumi, kas vajadzīgi, lai izpildītu šīs direktīvas prasības, un par tiem tās tūlīt informē Komisiju. 3. pants Šī direktīva ir adresēta dalībvalstīm. Briselē, 1981. gada 13. aprīlī Komisijas vārdā – Komisijas loceklis Karl-Heinz Narjes [1] OV L 42, 23.2.1970., 1. lpp. [2] OV L 375, 31.12.1980., 34. lpp. [3] OV L 76, 6.4.1970., 23. lpp., un OV L 65, 15.3.1979., 42. lpp. [4] OV L 128, 26.5.1979., 22. lpp. [5] OV L 266, 2.10.1974., 4. lpp. --------------------------------------------------
Oficiālais Vēstnesis L 349 , 13/12/1978 Lpp. 0031 - 0031

Speciālizdevums somu valodā: Nodaļa 7 Sējums 2 Lpp. 0104

Speciālizdevums grieķu valodā Nodaļa 07 Sējums 2 Lpp. 0090

Speciālizdevums zviedru valodā: Nodaļa 7 Sējums 2 Lpp. 0104

Speciālizdevums spāņu valodā: Nodaļa 07 Sējums 2 Lpp. 0134

Speciālizdevums portugāļu valodā Nodaļa 07 Sējums 2 Lpp. 0134



Padomes Direktīva (1978. gada 23. novembris), ar ko groza Direktīvu 76/135/EEK par iekšējo ūdensceļu kuģu kuģošanas licenču savstarpēju atzīšanu (78/1016/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 75. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Padomes 1976. gada 20. janvāra Direktīvas 76/135/EEK par iekšējo ūdensceļu kuģu kuģošanas licenču savstarpēju atzīšanu [4] 5. pantā paredzēts, ka iespējami īsā laikā un ne vēlāk kā 1978. gada 1. janvārī Padome pēc Komisijas priekšlikuma pieņem kopējus noteikumus, kas nosaka tehniskas prasības iekšējo ūdensceļu kuģiem; tā kā, ņemot vērā jautājuma sarežģītību, šo termiņu nav bijis iespējams ievērot; tā kā tādēļ ir lietderīgi paredzēt šo kopējo noteikumu pieņemšanu līdz 1980. gada 1. janvārim; tā kā minētās direktīvas 7. pantā noteikts, ka tā ir spēkā līdz 1978. gada 31. decembrim un ka vajadzības gadījumā tās derīguma termiņu var pagarināt līdz laikam, kad stājas spēkā 5. pantā minētie noteikumi; tā kā, ņemot vērā iepriekš minēto, termiņš būtu jāpagarina, IR PIEŅĒMUSI ŠO DIREKTĪVU. 1. pants Direktīvu 76/135/EEK groza šādi: 1. Minētās direktīvas 5. pantā vārdus "1978. gada 1. janvārī" aizstāj ar "1980. gada 1. janvārī". 2. Tās 7. pantu aizstāj ar šādu: "7. pants Šī direktīva ir spēkā līdz laikam, kad faktiski stājas spēkā 5. pantā minētie noteikumi." 2. pants Šī direktīva ir adresēta dalībvalstīm. Briselē, 1978. gada 23. novembrī Padomes vārdā — priekšsēdētājs K. Gscheidle [1] OV C 13, 17.1.1978., 4. lpp. [2] OV C 108, 8.5.1978., 67. lpp. [3] OV C 181, 31.7.1978., 29. lpp. [4] OV L 21, 29.1.1976., 10. lpp. --------------------------------------------------
Oficiālais Vēstnesis L 194 , 19/07/1978 Lpp. 0016 - 0016

Speciālizdevums somu valodā: Nodaļa 9 Sējums 1 Lpp. 0071

Speciālizdevums grieķu valodā Nodaļa 09 Sējums 1 Lpp. 0096

Speciālizdevums zviedru valodā: Nodaļa 9 Sējums 1 Lpp. 0071

Speciālizdevums spāņu valodā: Nodaļa 09 Sējums 1 Lpp. 0102

Speciālizdevums portugāļu valodā Nodaļa 09 Sējums 1 Lpp. 0102



Padomes Devītā direktīva (1978. gada 26. jūnijs) par dalībvalstu likumu saskaņošanu attiecībā uz apgrozījuma nodokļiem (78/583/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 99. un 100. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā 1. pantā Padomes 1977. gada 17. maija Sestajā direktīvā par dalībvalstu likumu saskaņošanu attiecībā uz apgrozījuma nodokļiem — pievienotās vērtības nodokļu kopējā sistēma: vienots aprēķinu pamats [3], ir noteikts, ka vēlākais līdz 1978. gada 1. janvārim dalībvalstīs ir jāievieš tā noteikumi; tā kā Direktīvā 77/388/EEK ir izklāstīti kopēji noteikumi visām jomām, uz ko attiecas pievienotās vērtības nodoklis; tā kā daudzos gadījumos dalībvalstu pienākums ir paredzēt nosacījumus, ar kādiem piemēro šos noteikumus; tā kā, ņemot vērā Direktīvas 77/388/EEK jomu, kas ir tik plaša, ka aptver ļoti lielu tiesību aktu skaitu valstīs, vairākas dalībvalstis nav spējušas laikus veikt vajadzīgo pielāgošanu, lai izpildītu Direktīvas 77/388/EEK prasības; tā kā šīs dalībvalstis līdz ar to nav spējušas pabeigt likumdošanas procedūru, kas ir vajadzīga, lai noteiktajā termiņā pielāgotu savus tiesību aktus par pievienotās vērtības nodokli; tā kā attiecīgās dalībvalstis ir lūgušas pagarināt Direktīvas 77/388/EEK ieviešanas termiņu; tā kā šajā sakarā pagarinājumam, kas nav lielāks par 12 mēnešiem, vajadzētu būt pietiekamam, IR PIEŅĒMUSI ŠO DIREKTĪVU. 1. pants Atkāpjoties no Direktīvas 77/388/EEK 1. panta, Dānijai, Vācijai, Francijai, Īrijai, Itālijai, Luksemburgai un Nīderlandei ar šo ir atļauts ieviest minēto direktīvu vēlākais līdz 1979. gada 1. janvārim. 2. pants Šī direktīva ir adresēta Dānijai, Vācijai, Francijai, Īrijai, Itālijai, Luksemburgai un Nīderlandei. Luksemburgā, 1978. gada 26. jūnijā Padomes vārdā — priekšsēdētājs K. B. Andersen [1] OV C 163, 10.7.1978., 68. lpp. [2] Atzinums sniegts 1978. gada 20./21. jūnijā (Oficiālajā Vēstnesī vēl nav publicēts). [3] OV L 145, 13.6.1977., 1. lpp. --------------------------------------------------
1k1018

Pediococcus pentosaceus DSM 32292

Piedevas sastāvs Pediococcus pentosaceus DSM 32292 preparāts, kas satur vismaz 1 × 1010 KVV/g piedevas Aktīvās vielas raksturojums Dzīvotspējīgas Pediococcus pentosaceus DSM 32292 šūnas Analītiskā metode (1) Skaitīšana barības piedevā: Petri trauciņa un uztriepuma metode uz MRS agara (EN 15786). Identificēšana: pulsējošā lauka gēla elektroforēze vai DNS sekvencēšanas metodes

Visu sugu dzīvnieki

—

—

—

1. Piedevas un premiksu lietošanas norādījumos norāda glabāšanas nosacījumus. 2. Piedevas minimālais saturs, ja to nekombinē ar citiem mikroorganismiem, ko izmanto par skābbarības piedevām: 5 × 107 KVV uz kg viegli un mēreni grūti ieskābējama svaiga materiāla (2). 3. Barības apritē iesaistītie uzņēmēji nosaka, kādas darbības procedūras un organizatoriskie pasākumi piedevas un premiksu lietotājiem jāveic, lai novērstu potenciālos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, t. sk. ādas, acu un elpceļu aizsarglīdzekļus.
(3)

Regulas (ES) Nr. 389/2012 19. panta 2. punkta c) apakšpunktā ir noteikts, ka dalībvalstis elektroniskajos reģistros uztur informāciju par produktu, uz kuriem attiecas licence, akcīzes preču kategoriju (CAT) un/vai akcīzes preču kodu (EPC), kas minēts Komisijas Regulas (EK) Nr. 684/2009 (6) II pielikuma 11. kodu sarakstā. Tomēr no 2023. gada 13. februāra Regula (EK) Nr. 684/2009 tiks aizstāta ar Komisijas Deleģēto regulu (ES) 2022/1636 (7). Tāpēc ir lietderīgi minēto aizstāšanu atspoguļot Regulas (ES) Nr. 389/2012 19. panta 2. punkta c) apakšpunktā.
1)

pielikuma 1. tabulā (“Atļautie jaunie pārtikas produkti”) iekļauj šādu ierakstu: Atļautais jaunais pārtikas produkts Jaunā pārtikas produkta lietošanas nosacījumi Īpašas papildu marķēšanas prasības Citas prasības Datu aizsardzība “D2 vitamīnu saturošs sēņu pulveris Konkrēta pārtikas kategorija Maksimālais D2 vitamīna līmenis (μg/100 g vai 100 ml) 1. Jaunā pārtikas produkta nosaukums to saturošu pārtikas produktu marķējumā – “Ar UV starojumu apstrādāts sēņu pulveris, kas satur D2 vitamīnu”. 2. To uztura bagātinātāju marķējumā, kuru sastāvā ir D2 vitamīnu saturošs sēņu pulveris, jābūt norādei, ka tos nav ieteicams dot zīdaiņiem un bērniem līdz 3 gadu vecumam. Atļauts no 2023. gada 24. janvāra. Šī iekļaušana ir pamatota ar patentētiem zinātniskiem pierādījumiem un zinātniskiem datiem, kas aizsargāti saskaņā ar Regulas (ES) 2015/2283 26. pantu. Pieteikuma iesniedzējs: Monterey Mushrooms Inc, 260 Westgate Drive Watsonville, CA 95076, Amerikas Savienotās Valstis. Datu aizsardzības periodā jauno pārtikas produktu D2 vitamīnu saturošu sēņu pulveri laist Savienības tirgū ir atļauts tikai uzņēmumam Monterey Mushrooms Inc, ja vien vēlāk, neatsaucoties uz patentētiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai pēc vienošanās ar uzņēmumu Monterey Mushrooms Inc atļauju attiecībā uz jauno pārtikas produktu nesaņem kāds cits pieteikuma iesniedzējs. Datu aizsardzības termiņš: 2028. gada 24. janvāris.” Piena analogi 1,1 Piena produktu analogi, izņemot pienu 2,2 Brokastu pārslas un graudu batoniņi 2,2 Zupas 2,2 Sausās zupas 22,5 Sūkalu pulveris 14,1 Augļu/dārzeņu sulas un nektāri 1,1 Augļu/dārzeņu sulas pulveris 12,4 Augļu/dārzeņu sulas koncentrāts (šķidrs) 3,4 Bezalkoholiski dzērieni, ko tirgo fiziskām aktivitātēm, un raudzēti bezalkoholiski dzērieni (izņemot raudzētus piena dzērienus) 1,1 Īpašiem medicīniskiem nolūkiem paredzēta pārtika, kas atbilst definīcijai Regulā (ES) Nr. 609/2013, izņemot īpašiem medicīniskiem nolūkiem paredzētu pārtiku zīdaiņiem Atbilstoši to personu īpašajām uztura vajadzībām, kurām šie produkti paredzēti, bet ne vairāk par 15 μg dienā Pilnīgi uztura aizstājēji svara kontrolei, kas atbilst definīcijai Regulā (ES) Nr. 609/2013 15 μg dienā Ēdienreizes aizstājēji svara kontrolei 5 μg vienā ēdienreizē Uztura bagātinātāji, kas atbilst definīcijai Direktīvā 2002/46/EK, izņemot uztura bagātinātājus zīdaiņiem un maziem bērniem 15 μg dienā
2)

pielikuma B daļu groza šādi: a) daļas 1. punkta c) apakšpunktam (Emulgatori, stabilizatori, recinātāji un biezinātāji) pievieno šādus ierakstus: “Ε 407 Karagināns Tikai lolojumdzīvnieku barībai Ε 410 Ceratoniju augļu sveķi Tikai lolojumdzīvnieku barībai. Iegūti tikai grauzdēšanas procesā. No bioloģiskās ražošanas, ja pieejami Ε 414 Gumiarābiks Tikai lolojumdzīvnieku barībai. No bioloģiskās ražošanas, ja pieejams”; Ε 415 Ksantāna sveķi b) daļas 1. punkta d) apakšpunktā (Saistvielas un pretsalipes vielas) kodu secībā iekļauj šādus ierakstus: “Ε 563 Sepiolīta māls 1g599 Illīts-montmorilonīts-kaolinīts”; c) 1. punktā pievieno jaunu f) apakšpunktu un šādu ierakstu: “f) Barības piesārņojumu ar mikotoksīniem mazinošas vielas Identifikācijas numurs vai funkcionālā grupa Nosaukums Īpaši nosacījumi un robežvērtības 1m558 Bentonīts”; d) daļas 3. punkta a) apakšpunktu (Vitamīni, provitamīni un noteiktas ķīmiskas vielas ar tiem līdzīgu iedarbību) groza šādi: i) pēc ieraksta par produktu “ex3a Vitamīni un provitamīni” iekļauj šādu ierakstu: “3a370 Taurīns Tikai kaķiem un suņiem. Nesintētiskas izcelsmes, ja pieejams”; ii) ierakstu par vielu “3a920 Bezūdens betaīns” aizstāj ar šādu: “3a920 Bezūdens betaīns Tikai dzīvniekiem, kas nav atgremotāji, un zivīm. No bioloģiskās ražošanas; ja tāds nav pieejams: dabiskas izcelsmes”; e) daļas 4. punktam (Zootehniskās piedevas) pievieno šādu ierakstu: “4d7 un 4d8 Amonija hlorīds Tikai kaķiem”.
“1)

regulas 14. pantu aizstāj ar šādu: “14. pants Pārejas periods Sūtījumus, kuri pirms Komisijas Īstenošanas regulas (ES) 2023/174 (*1) spēkā stāšanās datuma jau ir nosūtīti no izcelsmes valsts vai no citas tādas trešās valsts, kas nav izcelsmes valsts, un kuros tiek sūtīti zemesrieksti un no zemesriekstiem ražoti produkti no Bolīvijas, karija lapas (Bergera/Murrava koenigii) no Indijas, rāceņi (Brassica rapa) no Libānas, Sesamum sēklas no Nigērijas, vaniļas ekstrakts no Amerikas Savienotajām Valstīm un okra no Vjetnamas, līdz 2023. gada 16. aprīlim Savienībā var ievest bez pievienotiem 10. un 11. pantā paredzētajiem paraugu ņemšanas un analīžu rezultātiem un oficiālā sertifikāta. (*1) Komisijas Īstenošanas regula (ES) 2023/174 (2023. gada 26. janvāris), ar ko groza Īstenošanas regulu (ES) 2019/1793 par to oficiālo kontroļu pagaidu pastiprināšanu un ārkārtas pasākumiem, kas attiecas uz noteiktu preču ievešanu Savienībā no konkrētām trešām valstīm, un ar kuru īsteno Eiropas Parlamenta un Padomes Regulas (ES) 2017/625 un (EK) Nr. 178/2002 (OV L 25, 27.1.2023., 36. lpp.).”;”."
c)

visu to fizisko un juridisko personu sarakstu, kurām tika atļauts apstrādāt tās turējumā esošus datus, tai skaitā īsu to vispārējas nozīmes mērķu aprakstu, kurus sekmē ar šādu datu apstrādi, un šim nolūkam izmantoto tehnisko līdzekļu aprakstu, tai skaitā to paņēmienu aprakstu, kuri tiek izmantoti privātuma saglabāšanai un datu aizsardzībai;
(10)

Atbilstīgi pieejām “viena veselība” un “veselība visās politikas jomās” cilvēku veselības aizsardzība ir jautājums ar transversālu aspektu un ir saistīts ar vairākām Savienības politikas un darbības jomām. Ir būtiski, lai Savienība atbalstītu dalībvalstis nevienlīdzības mazināšanā veselības jomā gan dalībvalstīs, gan starp tām, visaptverošas veselības aprūpes ieviešanā, neaizsargātu grupu problēmu risināšanā un veselības aprūpes sistēmu noturības, reaģēšanas un gatavības stiprināšanā attiecībā uz nākotnes problēmu, tostarp pandēmiju, risināšanu. Lai panāktu augstu cilvēka veselības aizsardzības līmeni un izvairītos no jebkādas darbību pārklāšanās, dublēšanās vai no pretrunīgām darbībām, Komisijai, sadarbojoties ar dalībvalstīm un visām attiecīgajām ieinteresētajām personām, būtu jānodrošina koordinācija un informācijas apmaiņa starp mehānismiem un struktūrām, kas ir izveidoti saskaņā ar šo regulu, un citiem mehānismiem un struktūrām, kas ir izveidoti Savienības līmenī un saskaņā ar Eiropas Atomenerģijas kopienas dibināšanas līgumu (“Euratom līgums”) un kuru darbības ir saistītas ar prevencijas, gatavības un reaģēšanas plānošanu, un nopietnu pārrobežu veselības apdraudējumu pārraudzību, agrīnu brīdināšanu par tiem un to apkarošanu. Komisijai jo īpaši būtu jānodrošina, lai attiecīgā informācija no dažādām Savienības līmeņa sistēmām un saskaņā ar Euratom līgumu izveidotām ātras brīdināšanas un informēšanas sistēmām tiktu apkopota un paziņota dalībvalstīm ar tādas agrīnās brīdināšanas un reaģēšanas sistēmas (EWRS) starpniecību, kas izveidota ar Lēmumu Nr. 1082/2013/ES. EWRS ir jāīsteno stabili, precīzi un sadarbspējīgi datu procesi ar dalībvalstīm, lai nodrošinātu datu kvalitāti un konsekvenci. Visos šādos datu procesos ECDC būtu jākoordinē darbības ar dalībvalstīm, sākot no datu prasību izvērtēšanas, datu nosūtīšanas un apkopošanas līdz datu atjaunināšanai un interpretēšanai nolūkā veicināt ciešu sadarbību starp Komisiju, ECDC un valstu un reģionālajām kompetentajām iestādēm.
Kreozots

IUPAC nosaukums: Kreozots EK Nr.: 232-287-5 CAS Nr.: 8001-58-9

100 % (masas) Kreozots satur mazāk par: — 0,005 % (masas) benz[a]pirēna — 3 % (masas) ar ūdeni ekstrahējamu fenolu

2029. gada 31. oktobris

8
(31)

Izvērsti nosaukums “Watercress” būtu jāpapildina ar apgalvojumu “made following the tradition of the United Kingdom” vai “made following the tradition of Belgium”, vai “made following the tradition of Spain”, vai “made following the tradition of France”, vai “made following the tradition of The Netherlands”, vai “made following the tradition of Portugal”, vai “made following the tradition of”, norādot visu vai dažu šo dalībvalstu nosaukumus vai trešās valsts nosaukumu.
(7)

Ja kompetentā NCB nosūta ECB statistisko informāciju, ko tā ir savākusi no NKI, nevis tieši no pārskatu sniedzēja, vajadzīgs arī izstrādāt saskaņotus noteikumus vietējās sadarbības līgumu piemērošanai. Vietējās sadarbības līgumiem nekādā veidā nevajadzētu mainīt vai ierobežot pārskatu sniedzēja pienākumu ievērot ECB regulās vai lēmumos noteiktās statistikas pārskatu sniegšanas prasības. Šādos gadījumos ir pilnībā piemērojams tiesiskais regulējums par sankcijām, kas attiecas uz statistikas pārskatu sniegšanas prasību pārkāpumiem. Tomēr šādos gadījumos vajadzētu būt pietiekamai saziņai starp kompetento NCB un attiecīgo NKI par pasākumiem, kas jāveic saskaņā ar šo regulējumu, lai nodrošinātu ne bis in idem principa ievērošanu.
(4)

Eiropas Pārtikas nekaitīguma iestāde (“Iestāde”) 2021. gada 10. novembra atzinumā (2) secināja, ka ar piedāvātajiem lietošanas nosacījumiem L-lizīna monohidrohlorīds un L-lizīna sulfāts, kas iegūts no Corynebacterium glutamicum CGMCC 14498, ja atbilstošā daudzumā pievienots uzturam, nelabvēlīgi neietekmē nedz dzīvnieku veselību, nedz patērētāju drošību vai vidi. Attiecībā uz šo piedevu lietotāju drošību Iestāde nevarēja izdarīt secinājumus par to, vai L-lizīna monohidrohlorīds var būt toksisks ieelpojot un par to, vai L-lizīna monohidrohlorīds un L-lizīna sulfāts var kairināt ādu vai acis vai tie potenciāli var būt ādas sensibilizatori. Iestāde turklāt secinājusi, ka tie uzskatāmi par iedarbīgu neaizstājamās aminoskābes L-lizīna avotu dzīvnieku barībā un ka, lai piedevas būtu iedarbīgas atgremotājiem, tās būtu jāpasargā no noārdīšanās spureklī. Iestāde neuzskata, ka būtu vajadzība noteikt īpašas prasības attiecībā uz pēctirgus uzraudzību. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegtos ziņojumus par barībā esošās barības piedevas analīzes metodi.
(6)

Eiropas Pārtikas nekaitīguma iestāde (“Iestāde”) 2021. gada 10. novembra atzinumos (3) , (4) secināja, ka, ievērojot ierosinātos izmantošanas nosacījumus, baltā kampara ēteriskā eļļa, kas iegūta no Cinnamomum camphora (L.) J. Presl., un kanēļa tinktūra, kas iegūta no Cinnamomum verum J. Presl., kaitīgi neietekmē ne dzīvnieku vai patērētāju veselību, ne vidi. Iestāde arī secināja, ka baltā kampara ēteriskā eļļa, kas iegūta no Cinnamomum camphora (L.) J. Presl., un kanēļa tinktūra, kas iegūta no Cinnamomum verum J. Presl., būtu jāuzskata par ādas un acu kairinātājiem un par ādas un elpceļu sensibilizatoriem. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevu lietotāju, veselību.
(5)

Ņemot vērā to, ka sešu mēnešu atsauces periodā, proti, laikposmā no 2021. gada novembra līdz 2022. gada aprīlim, lauksaimniecības produktu intervences krājumos nebija, no dalībvalstīm netika prasīts sniegt paziņojumus saskaņā ar Deleģētās regulas (ES) Nr. 906/2014 I pielikuma I daļas 2. punkta pirmo daļu. Tāpēc atsauces procentu likmi Komisija noteica saskaņā ar minētā punkta trešo daļu.